हालांके कप्तान संगकारा इक बक्खीं जरूर संभाले दे हे ब दूई बक्खी विकेट लगातार डिग्गदे जा करदे हे। चामरा सिल्वा 14, जयवर्द्धने दे आउट होने दे बाद मोर्चा संभालन आए ते संगकारा दे कन्नै पंञमें विकेट गित्तै 27 रन दी सांझेदारी करियै टीम गी 50 दे पार पजाया ब सिल्वा इस पूरे टूर्नामेंट इच अपनी रिवर्स स्विंग गेंदें थमां कैह्‌र टाह् करदे तेज गेंदबाज उमर गुल दा शकार बनी गे। ओह् 67 रन उप्पर श्रीलंका दे पंञमें विकेट दे रूप इच आउट होए। उनें 19 गेंदें इच दौं चौकें दी मदद कन्नै चौदां रन बनाए।